Toora käsud kehtivad veel tänagi,
kuid ainult Jeesuse õpetuse kohaselt.
Gershon Nerel: "Iisrael Jumala plaanis".
Iisakil oli kaks poega, kaksikud - esmasündinu Eesav ja Jaakob.
Iisak aga andis esmasündinu õnnis- tuse teisena sündinud Jaakobile.
Kas Iisak tegi vea?
Võime eeldada, et Iisak sai oma naiselt Rebekalt põhiinfo.
Kui Rebeka oli rase, ütles Issand talle,
et ta ootab kaht last, kellest saavad kahe erineva rahva isad
ja et vanem teenib nooremat.
Millalgi ta eeldatavasti jagas seda infot oma abikaasaga.
Iisakil oli see arvatavasti meeles
ja ta oli valmis andma õnnistuse vastavalt olukorrale.
Nii andis ta juhtiva õnnistuse Jaakobile.
Nii näeme, et Jumala plaani liin kulges nendes kolmes mehes -
Aabrahamis, Iisakis ja Jaakobis - konkreetsete inimeste kaudu.
Jaakob sai juhtiva õnnistuse ja Iisak andis selle.
Iisak oli küll vana ja pime, kuid teadis, et järgib Jumala tahet.
Hiljem kohtus Jaakob Jumalaga ja see kinnitas tema kutsumist.
Jumal andis sellel kohtumisel Jaakobile uue nime - Iisrael.
Mida see nimi tähendab?
Israel - Yisra'el, on eriline nimi. See on kingitus Jumalalt.
See on Jumala antud nimi, mis sisaldab osa Jumala nimest - El.
'El' tähendab heebrea keeles Jumalat. Elohim.
Iisrael tähendab otsetõlkes,
et see inimene võitleb nii Jumala kui inimestega, ja võidab.
Nimi viitab Iisraeli tulevikule.
On huvitav, et see nimi jäi juudi rahva juures püsima
ja sai ka kaasaegse juudiriigi nimeks 1948. aastal.
Nad pidid valima uuele riigile nime iidsel nn Palestiina territooriumil.
Palestiina ei ole algupärane nimi.
Vana Testamendi ajal kandis see maa Iisraeli nime -
Eretz Israel, mida korratakse Vanas Testamendis mitu korda.
1948. aastal, kui David Ben-Gurion pidi koos teiste juudi liidritega
leidma riigile ÜRO jaoks nime, otsustasid nad Iisraeli kasuks.
See nimi aga ei ole lihtsalt nimi, vaid instrument.
Iisrael on instrument. Iisrael on õnnistuseks rahvaile.
Iisrael on eriline kell, mis näitab aegu ja arenguid.
Iisraeli kaudu näeme Jumala tööd ja Jumala plaani inimestele.
Usun, et kaasaegne Iisrael on piibelliku Iisraeli loomulik järg.
Suur ime on näha, kuidas Jumal äratas kaasaegse Iisraeli.
Mis juhtus Jaakobi kaksikvenna Eesaviga?
Ka Eesav sai õnnistuse.
See ei olnud suurim õnnistus, kuid teda ei hüljatud.
Nagu Ismael, Aabrahami teine poeg, sai ka Eesav õnnistuse ja maa-alad.
Eesav ja Ismael on araabia rahvaste esiisad
ja neile kuuluvad suured maa-alad Moabis ja Edomis.
Neil on oma õnnistus, oma koht ja oma territoorium.
Neid ei hüljatud ega jäetud hooletusse.
Jumal aga kasutab Aabrahami, Iisaki ja Jaakobi liini
just nende konkreetsete inimeste kaudu.
Loen Jesaja 41:14-16 kõigepealt heebrea keeles ja siis tõlgin.
s 14: Ära karda, ussike Jaakob, väetike Iisrael.
Iisraeli võrreldakse ussikesega, millele igaüks võib astuda ja tappa.
Mis on Iisrael võrreldes miljonite ja miljardite inimestega maa peal?
Aga Issand julgustab: "Jah, sa oled väike, väeti ja põlatud,
aga Mina olen sinuga, Mina aitan, Mina olen su Jumal, su Päästja.
Mina olen Iisraeli Püha."
See kirjakoht on õnnistuseks ja julgustuseks.
Kaasaegse Iisraeli riigiga just nii juhtuski.
Jesaja jätkab salmis 15, et Jumal teeb Iisraeli pahmareeks.
See on raske tööriist, mida kasutati vanasti viljale surve avaldamiseks,
et sealt terad kätte saada.
Väike ussike Jaakob - Iisrael - saab nagu pahmareeks.
See on kaunis pilt.
Siin öeldakse, et sina valitsed mägesid
ja saad Issanda abiga tugevaks ning rõõmutsed Iisraeli Pühas.
Issand on ustav oma tõotustele ja oma plaanile.
Nii saame sellise panoraamvaate Jaakobi ajast kuni tänapäevani.
Toimetaja: Hanna Tischer
Eestikeelne tõlge: Monika Jaaguri